చిక్కనగౌడ్ర సిద్దనగౌడ ఈశ్వరగౌడ

చిక్కనగౌడ్ర సిద్దనగౌడ ఈశ్వరగౌడ	 కర్ణాటక రాష్ట్రానికి చెందిన రాజకీయ నాయకుడు. ఆయన కల్ఘట్గి, కుంద్‌గోల్ నియోజకవర్గాల నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం
చిక్కనగౌడ్ర సిద్దనగౌడ ఈశ్వరగౌడ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1999 శాసనసభ ఎన్నికలలో కల్ఘట్గి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి బాబుసాబ్ కాశీమాసాబ్ కాశీమానవర్‌పై 3712 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన 2004 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి జనతా పార్టీ అభ్యర్థి బాబుసాబ్ కాశీమాసాబ్ కాశీమానవర్‌పై 1958 ఓట్ల మెజారిటీతో గెలిచి రెండోసారి శాసనసభ సభ్యుడిగా ఎన్నికయ్యాడు. 

చిక్కనగౌడ్ర సిద్దనగౌడ ఈశ్వరగౌడ 2008 శాసనసభ ఎన్నికలలో కుంద్‌గోల్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి చన్నబసప్ప సత్యప్ప శివల్లిపై 3712 ఓట్ల మెజారిటీతో గెలిచి వరుసగా మూడోసారి శాసనసభ సభ్యుడిగా ఎన్నికయ్యాడు. ఆయన ఆ తరువాత  కర్ణాటక జనతా పక్ష పార్టీలో చేరి 2013 శాసనసభ ఎన్నికలలో కర్ణాటక జనతా పక్ష అభ్యర్థిగా పోటీ చేసి తన సమీప ప్రత్యర్థి జనతా పార్టీ అభ్యర్థి చన్నబసప్ప సత్యప్ప శివల్లి చేతిలో 21072 ఓట్ల తేడాతో ఓడిపోయాడు. 

చిక్కనగౌడ్ర సిద్దనగౌడ ఈశ్వరగౌడ 2018 శాసనసభ ఎన్నికలలో కుంద్‌గోల్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి చన్నబసప్ప సత్యప్ప శివల్లి చేతిలో 634 ఓట్ల తేడాతో ఓడిపోయాడు. ఆయన 2019లో కుంద్‌గోల్ నియోజకవర్గానికి జరిగిన ఉప ఎన్నికలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కుసుమ శివల్లి చేతిలో 1,604 ఓట్ల తేడాతో ఓడిపోయాడు. 

చిక్కనగౌడ్ర సిద్దనగౌడ 2023 శాసనసభ ఎన్నికలలో బీజేపీ టికెట్ దక్కకపోవడంతో స్వతంత్ర అభ్యర్థిగా పోటీ చేసి 30,425 ఓట్లతో మూడోస్థానంలో నిలిచాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2008 కర్ణాటక శాసనసభ్యులు